**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

**z … 2025,**

**ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 56/2020 Z. z., zákona č. 93/2020 Z. z., zákona č. 426/2020 Z. z., zákona č. 127/2021 Z. z., zákona č. 271/2021 Z. z., zákona č. 273/2021 Z. z., zákona č. 415/2021 Z. z., zákona č. 2/2022 Z. z., zákona č. 92/2022 Z. z., zákona č. 176/2022 Z. z., zákona č. 351/2022 Z. z., zákona č. 394/2022 Z. z., zákona č. 181/2023 Z. z., zákona č. 182/2023 Z. z., zákona č. 263/2023 Z. z., zákona č. 276/2023 Z. z., zákona č. 506/2023 Z. z., zákona č. 120/2024 Z. z., zákona č. 144/2024 Z. z., zákona č. 290/2024 Z. z. a zákona č. 292/2024 Z. z. sa mení a dopĺňa takto:

1. V § 2 písm. o) sa na konci čiarka nahrádza bodkočiarkou a pripájajú sa tieto slová: „sociálne znevýhodnené prostredie môže vytvárať aj osoba, ktorá žije s dieťaťom alebo žiakom v spoločnej domácnosti alebo sa podieľa na starostlivosti o dieťa alebo žiaka a je závislá od užívania omamných látok alebo psychotropných látok1a) alebo ak bola táto osoba právoplatne odsúdená za trestný čin proti životu a zdraviu, trestný čin proti slobode a ľudskej dôstojnosti, trestný čin proti rodine a mládeži, trestný čin všeobecne nebezpečný, trestný čin proti iným právam a slobodám, trestný čin proti mieru, proti ľudskosti, trestný čin terorizmu a extrémizmu1b),“.

Poznámky pod čiarou k odkazom 1a a 1b znejú:

„1a) Zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov.

1b) § 144 až 175, § 179 až 203, § 204 až 211, § 284 až 297, § 359 až 372 a § 417 až 425 zákona č. 300/2005 Z. z. Trestný zákon v znení neskorších predpisov.“.

1. V § 28 ods. 8 sa na konci prvej vety bodka nahrádza bodkočiarkou a pripájajú sa tieto slová: „to neplatí v prípade plnenia povinného predprimárneho vzdelávania dieťaťa zo sociálne znevýhodneného prostredia, ktoré nedosiahlo päť rokov veku.”.
2. V § 28a ods. 1 sa na konci pripája táto veta: „Pre dieťa zo sociálne znevýhodneného prostredia je predprimárne vzdelávanie povinné od školského roka nasledujúceho po dovŕšení tretieho roku veku tohto dieťaťa.”.
3. V § 28a ods. 2 sa na konci bodka nahrádza spojkou „a“ a pripájajú sa tieto slová „povinné predprimárne vzdelávanie dieťaťa zo sociálneho znevýhodneného prostredia trvá najviac tri školské roky.”.

**Čl. II**

Tento zákon nadobúda účinnosť 1. januára 2027.